b'\n_START_ARTICLE_\n8\xc3\x9750 R Mannlicher\n_START_SECTION_\nM.88\n_START_PARAGRAPH_\nNaboj Muster 88 (uradni nem\xc5\xa1ki naziv: 8 mm scharfe Patrone M.88; 8-mm ostri naboj M.88) z 8-mm kroglo in tulcem dolgim 50\xc2\xa0mm je bil uveden leta 1888, primarno za pu\xc5\xa1ko Mannlicher M1888. Polnjen je bil s \xc4\x8drnim smodnikom.\n_START_SECTION_\nM.90\n_START_PARAGRAPH_\nNaboj Muster 90, imenovan tudi 8x52 R Mannlicher (uradni nem\xc5\xa1ki naziv: 8 mm scharfe Patrone M.90; 8-mm ostri naboj M.90) z 8-mm kroglo in tulcem dolgim 52\xc2\xa0mm je bil polnjen z malodimnim smodnikom. Prvo oro\xc5\xbeje, ki je ta malodimni naboj uporabljalo je bila karabinka Mannlicher M1890.\n_START_SECTION_\nM.93\n_START_PARAGRAPH_\nNaboj Muster 93 (uradni nem\xc5\xa1ki naziv: 8 mm scharfe Patrone M.93; 8-mm ostri naboj M.93) z 8-mm kroglo in tulcem dolgim 50\xc2\xa0mm je bil polnjen z brezdimnim smodnikom. Ta razli\xc4\x8dica se je uporabljala v pu\xc5\xa1kah Mannlicher M1895 in v strojnicah Schwarzlose.\n_START_SECTION_\nOznake\n_START_PARAGRAPH_\nAvstro-ogrski naboji imajo na spodnji strani tulca, na vrhu zapisano \xc5\xa1tevilko meseca v letu z rimsko \xc5\xa1tevilko npr. V - maj, na spodnji strani pa oznako proizvajalca. Letnica proizvodnje je razdeljena na levo in desno polovico npr. 19 in 16 - 1916.'